Final Fantasy II

Final Fantasy II (ファイナルファンタジーII Fainaru Fantajī II) er et konsollrollespill utviklet og utgitt av Square i 1988. Spillet ble først utgitt for Famicom i Japan. Det var snakk om at enten Nintendo of America eller SquareSoft (Squares Nordamerikanske datterselskap) skulle utgi spillet på engelsk i Nord-Amerika, slik som med Final Fantasy I. Denne utgivelsen ble annonsert og prototyper ble produsert i 1991. Til slutt bestemte de seg for å gi ut den nyere Final Fantasy IV istedenfor. På grunn av dette ble spillet aldri utgitt utenfor Asia i sin opprinnelige form. Nyere versjoner ble senere utgitt for Bandais WonderSwan Color, PlayStation (som en del av Final Fantasy Origins) og Game Boy Advance (som en del av Final Fantasy I & II: Dawn of Souls). De to sistnevnte versjonene ble også utgitt på engelsk i både Nord-Amerika og Europa.

Final Fantasy II var et av de første rollespillene for konsoller som hadde en omfattende historie. Det var også det første spillet i serien som hadde elementer som skulle dukke opp igjen i oppfølgerne. Dette inkluderer chocobo (store fugler man kan ri på) og en figur ved navn Cid. Det var også unikt fordi det ikke brukte det tradisjonelle erfaringsbaserte systemet hvor man fikk poeng for hvert monster man drepte. Attributtene for de spillbare figurene ble istedenfor forandret ved hvor mye man brukte figurens forskjellige egenskaper eller når det trengtes. For eksempel så vil en figur som bruker mye magi bli bedre på dette feltet enn de figurene som bruker fysiske angrep. Dette systemet ble ikke brukt i de senere spillene i serien. På den andre siden så valgte Square å bruke systemet i SaGa-serien, som de også produserte. Grunnen til det kan være at Final Fantasy II ble designet av Akitoshi Kawazu, som også designet SaGa-serien, istedenfor Hironobu Sakaguchi, skaperen av Final Fantasy.

Final Fantasy-serien var veldig populær i Nord-Amerika på 1990-tallet. På grunn av dette var Final Fantasy II et av de første spillene som ble oversatt til engelsk av fans. Spillet ble oversatt av gruppen NeoDemiforce.

Musikken til Final Fantasy II ble komponert av Nobuo Uematsu. Dette var det 19. spillet han laget musikk for. Musikken ble arrangert av Tsuyoshi Sekito for WonderSwan Color-, PlayStation- og Game Boy Advance-versjonene.

 Musikk 
Utdypende artikkel: Musikk i Final Fantasy og Final Fantasy II.
Musikken i Final Fantasy II ble komponert av Nobuo Uematsu. Den ble arrangert av Tsuyoshi Sekito for gjenutgivelsene av spillet på WonderSwan Color, PlayStation og Game Boy Advance. Lydsporet ble utgitt på CD sammen med musikken fra Final Fantasy i 1989. Noen spor, spilt av Tokyo Symphony Orhcestra, ble utgitt på CD-en Symphonic Suite Final Fantasy samme år.

 Utgivelsesdatoer 
 Frittstående utgivelser 
 Plattform Utgivelsesdato Region Utgiver MediatypeNintendo Family Computer17. desember 1988JapanSquare Co.2 Mbit spillkassettWonderSwan Color3. mai 2001JapanSquare Co.32 Mbit spillkassettPlayStation31. oktober 2002JapanSquare Co.CD-ROMNTT DoCoMo 901i-serienFebruar 2005JapanSquare EnixNedlastingKDDI au BREWDesember 2005JapanSquare EnixNedlasting

 Samlinger 
 Plattform Navn Utgivelsesdato Region Utgiver MediatypeNintendo Family ComputerFinal Fantasy I-II27. februar 1994JapanSquare Co.4 Mbit spillkassettPlayStationFinal Fantasy Premium Package31. oktober 2002JapanSquare Co.CD-ROMFinal Fantasy Origins14. mars 2003EuropaAtari8. april 2003Nord-AmerikaSquare EnixGame Boy AdvanceFinal Fantasy I & II Advance29. juli 2004JapanNintendo128 Mbit spillkassettFinal Fantasy I & II: Dawn of Souls29. november 2004Nord-Amerika3. desember 2004Europa

 Annet 
 En tidlig reklame  for spillet avslører at det kanskje var meningen at oppfølgerne skulle ha arabiske tall istedenfor romertall. Videoen har også en annen logo for spillet.
 Det mest unike og kjente våpenet i spillet er Blood Sword, som det bare finnes to av i versjonene av spillet utgitt frem til Final Fantasy Origins på PlayStation. I senere utgivelser er dette redusert til ett sverd. Våpenet kan oppleves som svakt i begynnelsen da våpenet uavhengig av styrken til bruker vil gjøre skade tilsvarende 1/16-del av fiendens høyeste totale HP. Tilsvarende vil sverdet fornye brukerens helse med like mye. Om karakteren som bruker våpenet har evnene som skal til for å kunne slå flere ganger per angrep vil antall slag også tilsvare 1/16-del av fiendens høyeste totale HP. Om en karakter for eksempel kan få inn 9 hits på et angrep vil derfor ikke sverdet bare gjøre 1/16-del av fiendens høyeste HP, men i realiteten redusere over halvparten, 9/16-del, av fiendens totale HP i ett angrep. Derfor vil sverdet oppleves som dårligere enn andre våpen når spilleren første gang finner det, men være svært potent mot fiendene med høy HP mot slutten av spillet. I versjonene av spillet som har to sverd kan en spiller med ett sverd i hver hånd bekjempe siste fienden i spillet på en angrepsrunde om vedkommende får inn nok slag per angrep.https://finalfantasy.fandom.com/wiki/Blood_Sword_(weapon)

 Referanser 

 Kilder 
 Chris Collette. Spotlight: Final Fantasy II

 Eksterne lenker 
 Final Fantasy Wikis Final Fantasy II-kategori


Kategori:Final Fantasy
Kategori:NES-spill
Kategori:PlayStation-spill
Kategori:WonderSwan Color-spill
Kategori:Game Boy Advance-spill
Kategori:Datarollespill
Kategori:Dataspill utviklet av Square Co.
Kategori:Dataspill fra 1988
Kategori:Dataspill utviklet i Japan